Den Nord-Cimbriske Tilskuer, 1836-06-11
Provindsialstænderne i Wiborg: J Forhandlingerne den 18de Mai blev Proprietair Ægidius's Forslag, sigtende til Betryggelse for Skiftemidler og Umyndiges Formue eensstemmig antaget at egne sig til Behandling af en Committee, hvortil valgtes Auditeur, Roulund, Procuratorerne Otterstrøm, Petersen, og Ingerslev, samt Justitsraad Rygaard. J Mødet den 19de Mai fremlagde Præsidenten flere indløbne Andragender om Qvægmarkeder, Optagelsespenge, Matrikler, o. s. v. og blandt andet 2de Andragender fra L. Borberg, et fra Beboerne i Helligsøe og Gjettrup Sogne om Forandring i Skolevæsenet med Hensyn til dets Byrder for Communen, og et Andragende fra endeel Sogne paa Morsøe om Landbrænderiernes Frigivelse. Ole Kirk foredrog derpaa et Forslag til nogle Forandringer i Skiftelovgivningen paa Landet, som fortrinlig gaaer ud paa, at Skiftesalairet og de dermed i Forbindelse staaende Afgifter af Boer efter Folk af Almue classen ikkun beregnes af de beholdne Midler; at Salair i Concursboer hvor intet Proclama udstædes, men Boets Eiendele overlades den efterlevende Ægtefælle, imod at tilsvare Gjælden, fastsættes til halv Afgift, af Boets Masse, at Skiftebrevet ikke indføres de under Skiftet fremlagte tinglæste Documenter, at Betaling for Tinglæsning af Skiftebrevet nedsættes til det Halve o. s. v. Det blev bestemt at en Committee skulle nedsættes til at prøve dette Forslag, bestaaende af Justitsraad Rygaard, Procuratorerne Petersen og Jngerslev. Denne Sidste oplæste derpaa et Forslag, ligesom det i Roeskilde og lønnede Protocolførere ved Stændernes Forsamlinger. En Committee i Anledning af dette Forslag, nedsattes, bestaaende af Procurator Seidelin, Proprietair Føns og Procurator Hostrup. Propr Cour til Thimgaard oplæste et Andragende, om at det mindste Areal en Parcel der afhændes til Bebyggelse maatte have, ansættes til 3 Tdr. Land boniteret Jord efter Taxten; dette overleveredes til den Committee, der skulle prøve Proprietair Høiers Forslag. L. Borberg oplæste derpaa et Forslag om Klitarbeidet, om 1) at det for Fremtiden maatte liciteres bort, og at disse Licitationer maatte afholdes uden Sallair for vedkommende Øvrigheder. 2) At den, der lader sig tilslaae ved Licitation et eller flere Stykker, bliver strængt efterseet af vedkommende Amtmand og Klitcommissair, at Klitten vedligeholdes forsvarlig, og 3) at Lønningerne for Klitarbeidet maatte blive udredet for Eftertiden af en kongelig Kasse, eller i manglende Fald fordeelte paa hele Nørre-Jyllands Hartkorn, og opkrævede som en anden kongelig Skat af Amtstuen, for derfra at udbetales dem, der have udført Klitarbeidet. Det blev besluttet at en Committee til at prøve dette Forslag, skulle nedsættes, og dertil valgtes Proprietair Tofting, Justitsraad Fielstrup og Proprietair Skibsted. J Mødet den 20de Mai tilkjendegav Præsidenten, at Committeen angaaende Klitarbeidet, havde i Henhold til Forordningen af 15de Mai 1834 § 74 andraget paa, at Grev Sponneck og Procurator Westerbye maatte blive den Tilforordnede, hvilket af Forsamlingen blev vedtaget. - Ved at anmelde 27 nye Sager, bemærkede Præsidenten, at Forordningen kun omtaler, at de afValgdistricternes Beboere gjennem en Deputeret indkommende Ansøgninger og Besværinger skulle forelægges, uden at vedkommende Petitionair, derfor skulle have Ret til at forlange Andragendet oplæst. Flere Andragender om forskellige Gjenstande, bleve forelag af Præsidenten, hvoriblandt 3de Andragender bleve henlagte i Læsesalen, nemlig fra Gaardfæster Laurs Christensen i Albek Sogn, om at en Landsoverretsdom maatte formildes og apelleres til Høiesteret; fra en Skolelærer Enke i Houlberg, der beklager sig over, at Sognet ikke har skaffet hende Huuslye, og endelig fra Kobbersmed Sørensen i Hjørring, en Besværing om Jndgreb i hans Næringsvei. Overkrigscommissair Christensen foredrog derpaa et Forslag, betræffende Capitelstaxterne, om 1) at Tiden, som efter de nu gieldende Bestemmelser medtages til Fastsættelse af Kornpriserne, udtrykte ved Capitelstaxterne, maae komme til at omfatte Februar og Marts Maaneder, saaledes at disse Taxter først sættes ved Slutningen af sidstnævnte Maaned. 2) At de særskildte Vota til Capitelstaxterne offentliggjøres ved Trykken, saa hastig Taxterne ere satte. En Committee blev nedsat til at bedømme dette Forslag, bestaaende af Assessor With, Amtsprovst Schmidt og Proprietair (Vib. Stænd=Td.) Hastrup.